[Wen] 'Vir Altyd' op DVD uitgereik | Maroela Media
Vir Altyd word op 13 Junie op DVD vrygestel (Foto: Verskaf)
Vir Altyd vertel die verhaal van Hugo (Ivan Botha) en Nina (Donnalee Roberts) wat saam as beste vriende grootword, ten spyte van haar ouers se teenkanting, maar kontak verloor weens 'n tragiese gebeurtenis wat hul lewe vir altyd verander. Hulle ontmoet mekaar egter weer nadat Nina voor die kansel gelos is.
Dié Afrikaanse romantiese avontuurfliek is onlangs aangewys as die Afrikaanse fliek wat die meeste geld óóit by die loket ingesamel het. Die algehele inkomste van die fliek het meer as R15 miljoen beloop.
Vir Altyd gaan beskikbaar wees by Game, Makro, Top CD, Musica, CNA, Checkers, Pick n Pay, Takealot en Music Moods.
Aanhangers kan ook uitsien na 'n landwye Vir Altyd-toer. Ivan en Donnalee gaan landwyd toer om aanhangers te ontmoet, oor die fliek te gesels en foto's te neem by die winkels waar die DVD verkoop word.
Datums vir die spesifieke dorpe wat besoek word, kan op Ivan, Donnalee of Vir Altyd se Facebook-blaaie verkry word.
Die fliek is ook vanaf 13 Junie op DStv BoxOffice en by DVD-huurwinkels beskikbaar.
Let wel – Die kompetisie is nou gesluit: Vyf lesers kan elk 'n Vir Altyd-DVD wen. Om in te skryf, stuur jou naam, van, posadres en jou antwoord op die volgende vraag na [email protected]: Wanneer word Vir Altyd amptelik op DVD uitgereik? Die kompetisie sluit 15 Junie. Wenners word per e-pos in kennis gestel.
Ek is Dom oor Ivan en Donnalee. Hulle lewe lyk na been groot romans, ek is bly dat hulle nog 'n mooi DVD uitgebring het.